text: Barça oblidat ~ Ona Llibres
  Inici ~ Botiga ~ Barça oblidat
  L'esperada culminació dels anecdotaris del F.B. Barcelona.
  Després de la publicació de Barça Inèdit i Barça Insòlit, arriba Barça Oblidat.
  Barça Oblidat és el llibre que tanca la trilogia realitzada per Manuel Tomàs i Frederic Porta sobre la història del FC Barcelona. Després de Barça Inèdit i Barça Insòlit, convertits ja en llibres de referència i consulta per als interessats en la matèria, aquest últim volum torna a submergir-se en la prolífica i centenària trajectòria del club blaugrana, situant tots els fets en el seu context polític, econòmic i social a partir del rigor i d'una lectura tan amena com didàctica. Així, els autors completen 2.400 píndoles d'aproximació al ric passat de l'entitat que qualsevol culer, i per extensió aficionat curiós al futbol, hauria de conèixer sobre l'ambaixador més destacat que hagi tingut mai Catalunya.
  Reprenent la celebrada fórmula del trencadís, els autors formen un relat basat en la investigació d'actes oficials, documents fins ara desconeguts i l'hemeroteca periodística de temps pretèrits. Onze capítols on es rescaten tota mena d'episodis, anècdotes, personatges i circumstàncies que no mereixen caure en l'oblit. Vuit-centes anècdotes noves que retraten una visió panoràmica del Barça a través dels seus 121 anys de trajectòria singular. En definitiva, el tercer lliurament d'una obra que homenatja la memòria històrica del barcelonisme, tants cops, dissortadament, marginada. Fins i tot per aquells que estimen el club i el consideren part bàsica del seu sentiment personal.